188 



sed eo duplo pæne tenuior. Maia interior validissima, conica, 

 acutissima, longitudine et crassitudine articuli secundi malæ 

 exterioris; spina paulum ante medium sita, valida, recta, acu- 

 tissima, malæ longitudine par. Palpi maxillares stipitem 

 maxillarem sexta parte longitudine superantes sed eo triplo 

 tenuiores; articulus primus cylindricus, longior quam crassior 

 vix duplo, secundus hoc paulo longior, sed quarta parte 

 tenuior, cylindricus, tertius cylindricus, articulo præcedente 

 septima parte brevior et duplo tenuior. Stipes palporum 

 maxillarium ejusdem ferme longitudinis et crassitudinis, articulo 

 primo palporum quarta parte crassior eoque vix brevior. 



Mentum trapezoideum , brevissimum , barba vix ulla. 

 Stipes palporum labialium clavatus, æque longus ae latus, 

 infra eanaliculatus, barba nulla, supra verrucis minutis, spini- 

 geris squamulatus. Palpi labiales stipite tertia parte longiores, 

 palpis maxillaribus quarta parte breviores iisque duplo pæne 

 crassiores, validissimi; articulus primus obconicus, ejusdem 

 ferme et latitudinis et crassitudinis, secundus hoc tertia parte 

 longior, sed plus quam duplo tenuior, conicus, valde acu- 

 minatus, articulo ultimo palporum alterius paris tertia fere 

 parte longior et plus quam duplo crassior, infra in media 

 parte spinulis minutissimis, obtusis, albis, in series binas intror- 

 sum curvatas, alteram priorem, alteram posteriorem dispositis 

 instructus. Ligula minutissima, conica, acuta, setis termi- 

 nalibus vicinis. 



Prothorax ejusdem ferme et longitudinis et latitudinis, 

 trapezoideus, basi et apice leviter rotundatus, prorsum tertia 

 latitudinis parte angustatus, capite tertia parte latior, angulis 

 omnibus obtusis, lateribus angulate rotundatis, non marginatis : 

 supra convexiusculus, ante medium impressionibus muscu- 

 laribus constrictus. Mesothorax prothorace tertia parte brevior 

 eoque septima parte latior, transverse trapezoideus, tertia 

 parte latior quam longior, angulis omnibus obtusis, lateribus 

 angulate rotundatis, non marginatis, supra convexiusculus; 

 impressiones musculares obscurius definitæ. Metathorax octava 

 ferme parte mesothorace major, ceterum structura cum illo 

 conveniens. 



